**4. ura SLJ 9.ab skupina Kavčič 21. april**

Včeraj si prebral Cankarjeve Bobe. Besedilo preleti še enkrat.

Iz spodnjih nalog naredi zapiske.

Določi kraj in čas dogajanja[[1]](#footnote-1) (pomagaj si z odlomkom Petra je zbudilo glasno zvonjenje …).

Ustno obnovi besedilo.[[2]](#footnote-2)

Naštej, opiši in označi like/osebe[[3]](#footnote-3) dogodka izpred let.

Kolikrat se v besedilu pojavijo mamine (*Pa robec[[4]](#footnote-4) vzemi sabo, da boš zavil.)* in Franckine besede (*Ne jej preveč, da bo kaj ostalo.)*?[[5]](#footnote-5) Zakaj tolikokrat?

Opiši spremembo Petrovega razpoloženja v besedilu.[[6]](#footnote-6)

Petrovo spremembo razpoloženja odraža tudi narava. Poišči primere.[[7]](#footnote-7)

Včeraj si izvedel, da je tale Cankarjeva črtica lizirirana proza. Verjetno si med branjem/poslušanjem zaznal ogromno 'pesniških sredstev'. Izpiši po eno primero, okrasni pridevnik, preimenovanje, poosebitev in simbol. Pomoč: včerajšnji zapiski ali navedek besedila v opombah ali [splet](https://eucbeniki.sio.si/slo9/2394/index7.html).

Na katerega slovenskega pisatelja te spominja Peter?[[8]](#footnote-8)

Pripovedovalec v črtici je **tretjeoseben** (*Peter se je smejal.)* in **vseveden** (*Pozna vse Petrove občutke.)*. Na levi strani [spletne strani](https://eucbeniki.sio.si/slo9/2394/index4.html) spodaj ugotovi, kdaj in zakaj se spremeni v **prvoosebnega**.

Ko se Peter vrača domov, je v besedilu precej povedi s tremi pikami. Kaj bralcu sporoča pogosta raba treh pik? [[9]](#footnote-9)

**Kakšno se ti zdi Mihčetovo dejanje ̶ velik greh, majhen greh? Zakaj tako misliš? Zakaj je Peter pobral krof, doma pa rekel, da je že jedel? Kako bi ravnal ti? Zapiši in mi pošlji.**

V sredo in četrtek boste dobili preverjanje. En dan neumetnostno besedilo in slovnico, drugi dan umetnostno besedilo in literarnovedno znanje. Oba dneva ob 18. uri bom na voljo v zoomu za vprašanja in rešitve:

SREDA Meeting ID: 780 2107 5480 Password: 3VgxkC

ČETRTEK Meeting ID: 746 8888 6944 Password: 3Vdkiz

Snov: realizem, moderna in kar bomo še obravnavali; priredno zložena poved, S-struktura, življenjepis, pripoved o življenju osebe, opis poti, potopis, tri pike, pomišljaj in vezaj, uradna prošnja, sopomenske povedi in bodoča snov.

Kot ste zasledili že v medijih, je ministrstvo določilo, da v maju lahko ocenjujemo. Pisno ne bomo ocenjevali. Vprašani boste ustno prek ZOOM-a tako, da boste vnaprej dobili besedila, na podlagi katerih vas bom ob dogovorjeni uri ocenjevala.

Luka, Ajdin in Jurij boste vprašani snov brez realizma in življenjepisa, ker ste to že bili vprašani. Ostali vse navedeno, saj še nimate ustne ocene iz snovi v tej konferenci. Razpored še pošljem. Za pomoč pri snovi sem vam vedno na voljo.

Domače branje: za letošnjo oceno iz domačega branja bodo zadostovale tri knjige namesto štirih. Tako ste večinoma zadolžitve za letos že opravili, razen **Nine** in **Gala** (druga knjiga). Če si knjige ne moreta izposoditi preko Biblosa, **do 8. maja** preberita Sivčev Zadnji mega žur <https://sl.wikisource.org/wiki/Zadnji_mega_%C5%BEur> ALI Gluvićevo Fantje, žoga, punce [https://sl.wikisource.org/wiki/Fantje,\_%C5%BEoga,\_punce](https://sl.wikisource.org/wiki/Fantje%2C_%C5%BEoga%2C_punce). Takrat se bomo prek ZOOM-a pogovorili o knjigi.

Za ocene domačega branja mi ostali napišite sporočilo.

1. Praznična nedelja, podeželje. [↑](#footnote-ref-1)
2. Peter zjutraj pozno vstane, malo zajtrkuje, ker pričakuje, da se bo danes še do sitega najedel. V cerkev pride pozno, pred oltarjem opazi Mihčeta, ki pa ga po obredu ne povabi na kosilo, kot je Peter pričakoval. Zato gre Peter sam tja. Ne vstopi pri glavnih vratih, nato čaka, da pred jedilnico. Ko ga Mihče opazi, vanj vrže krof. Peter ga odnese sestrici, sam pa ostane lačen, saj so doma mislili, da je jedel pri Mihčetu. [↑](#footnote-ref-2)
3. Peter: reven fant, nizka samozavest, slabo oblečen, rad ima družino, izpolni obljubo. Petrova mama zaupa v fanta in ne preverja, če je res sit (bi morala?!), sestrica Francka (zaupa v brata, da ji bo prinesel krof). Na drugi strani Mihče, svetlolas, gosposko oblečen, bogataški, prevzeten, vzvišen fant – njegovo predrznost (da vrže hrano), starši podprejo, saj se smejijo dejanju. [↑](#footnote-ref-3)
4. Zakaj ne vrečke? Ker jih ni bilo. [↑](#footnote-ref-4)
5. Trikrat. To je Petrova vest in odgovornost do sestrice. [↑](#footnote-ref-5)
6. Zjutraj se izredno dobre volje, pričakovanja so velika. Ko ga Mihče ne povabi na kosilo, prevladat žalost in tesnoba. Ko gre k njim kot berač, se pridružita ponižanje in sram. [↑](#footnote-ref-6)
7. Veselje: *Šel je v cerkev s tako lahkimi koraki, kakor da bi ne nosil nerodnih čevljev. Vse je bilo lepše in bolj nedeljsko nego kdaj poprej ̶ nebo, …* Žalost: *Mudilo se mu je in vendar ni hitel: noge niso same hotele ̶ nenadoma so bile vse težke in nerodne, zaboleli so ga tesni čevlji. … Hiša se mu je zdela nenadoma vsa gosposka, tuja, kakor izprašujoča … Šel je na vrt; pa tudi vrt, znanec in tovariš njegov, se mu je zdel ves merk in neprijazen; temno je drevje gledalo nanj …* [↑](#footnote-ref-7)
8. Na Ivana Cankarja. [↑](#footnote-ref-8)
9. Petru je težko, ne more govoriti, sram ga je, žalosten je … [↑](#footnote-ref-9)